R A T I 0. 259 



tribuat, dein vero ostendat qualis, quam arcta inter haec intercedat ueces- 

 situdo; quibus neglectis praesentia videmus tantum, non intelligimus. 



Historica ilia iuris tractandi methodus ad codices applicata fontes aperiens 

 unde legislator placita depromserit , turn ex mutua eorum comparatione 

 germanum placitorum sensum patefacit, turn, quod vel maxinai est mo- 

 menti, rationes ac principia quibus ius nostrum nitatur detegit. Neque 

 tantum in explicandis atque usurpandis legis placitis historicum studium 

 gratum praestat auxilium, errores etiam quos legislator in codicibus confi- 

 ciendis commiserit in lucem proferens, cur placita principia ve discordent 

 indicans, ad emendandos codices optimus erit dux, ipsiusque emendationis 

 necessitatern baud oblivisci nos sinit, quippe cum continuam iuris explica- 

 tionem ac progressionem ante oculos ponat. 



Si autem vera philosopha quam indicavi ratione historicum studium coli- 

 tur, fieri non potest quin, ubi iuris explicationem et progressionem per 

 temporum lapsum exposuerit, certam viam aperiat qua, novis etiam con- 

 ditis legibus, prospiciatur necessitatibus quae in vita civili novae oriuntur. 



Accedit quod non tantum ad ipsos iuris patrii fontes historia nos ducit, 

 verum etiam, quo arctius exstitit iuris civilis inter plurimos Europae populos 

 vinculum ex communibus quippe fontibus singulos sua rnutuantes, eo magis 

 ad ea etiam quae apud exteros iuris civilis instituta vigent animadvertere 

 nos iubet. 



Sed, quid iuris patrii civilis limites transgredior periculum incurrens ne 

 eius omnium uberrimum fontem negligam, cuius ad vere patriam fovendam 

 et excolendam iurisprudentiam unius prae caeteris summa est praestantia. 

 Etenim, quamvis exoptata sit accuratior iuris antiqui etiam patrii scientia 

 quamtumvis iurisprudentia ex neglecto illius studio acceperit detrimenti 

 tamen, praeter illam quae omnibus nostri iuris fontibus tribuenda est auc- 

 toritas, alias plures dotes quibus sese commendet atque semper commenda- 

 turum sit iuris Romani habet studium. 



Itaque, quidquid gloriamur de patrio codice linguaque patria conscriptis 

 legibus, lureconsultorum Romanorum neutiquam carere nos posse confida- 

 mus auxilio , ut accuratas nobis effingamus ac perspiciamus iuris notiones ac 

 regulas. Illi etiam nos doceant quanta sit quo modo confirmanda numquam 

 inipune neglecta doctrinani inter et vitam necessitudo! Numquam supe- 



33* 



